Lækker sommermad med blomster - Gastro
Lækker sommermad med blomster
KANDISEREDE HYBENROSER – både til det salte og søde køkken10 hybenroser2 spsk. flormelisPluk bladene af hybenroserne, og fordel dem på en bageplade med bagepapir. Drys flormelis over, og sæt dem i ovnen, hvor de tørres eller bages ved 120 grader i ca. 30-40 minutter, indtil de er let sammenkrøllede og godt tørre. Gem bladene i et glas eller en bøtte med låg på.
03. jun 2011 - Af Mikkel Karstad
HYLDEBLOMST-PANDEKAGER med hybenrosensirupCa. 12 styk.400 g mel2 spsk. bagepulver75 g sukker3 æg4 dl mælk25 g smeltet smør5 hyldeblomstskærmeSmør til stegningSigt mel og bagepulver, og rør det sammen med sukkeret. Pisk æg og mælk sammen, og rør det sammen med melet lidt efter lidt. Konsistensen skal være tyk. Tilsæt smørret under kraftig piskning. Vend til sidst de plukkede hyldeblomster grundigt rundt i dejen, så de fordeler sig jævnt. Steg pandekagerne på en mediumvarm pande, kom evt. lidt ekstra smør på i starten, så de slipper og får en flot overflade. Giv en hybenrosensirup til.Hybenrosensirup5 hybenroser100 g sukker5 dl vand½ citron – saften herafPluk bladene af hybenroserne. Hæld sukker, vand og citronsaft i en gryde, og kom rosenbladene ned i. Bring gryden i kog, og lad det simre i 20-25 minutter ved lav varme, til det koger ind til sirupskonsistens – hold godt øje med gryden, så siruppen ikke brænder på! Tag gryden af varmen, og kom sirup op i en skål eller et sylteglas.Servér hyldeblomstpandekagerne med hybenrosensirup til. De smager også dejligt med is eller lidt frisk æble og kanelsukker.Tip:Opbevar siruppen ved stuetemperatur; i køleskabet bliver den for hård og kan begynde at krystallisere.FÅ GASTRO LEVERET LIGE TIL DØREN- KLIK HER OG FÅ ET GODT INTRO TILBUD. KOMPOT AF HYLDEBLOMST OG JORDBÆRTil 4 personer400 g jordbær2 spsk. rørsukker½ citron – saften heraf1 vaniljestang2 hyldeblomstskærmeSkyl jordbærrene i koldt vand, afdryp grundigt, og nip blomsten af. Skær bærrene ud i ¼, og læg dem i et ildfast fad. Vend med sukker og citronsaft. Flæk vaniljestangen, og skrab marven ud, og kom både stang og korn ved jordbærrene. Pluk hyldeblomsterne af stilkene, og drys dem over jordbær. Sæt fadet i ovnen ved 150 grader i 15-20 minutter, indtil jordbærrene falder sammen til en tæt kompot. Kom kompotten i en skål eller på et sylteglas, og lad den køle af.Tip:Spis hyldeblomst-jordbærkompotten på et stykke ristet brød, til is eller kage eller som tilbehør til en dessert.
STEGT KALVEMØRBRAD med grillede, grønne asparges og eddikesyltede hybenroserTil 4 personer400 g kalvemørbradOlie til stegning16 syltede hybenrosenblade – se boksHavsaltPeberKørvelFrigør kødet for sener og hinder. Varm en pande op, tilsæt lidt olie, og brun kalvemørbraden grundigt på alle sider. Steg derpå kødet færdigt i ovnen ved 180 grader i 8-10 minutter, kødet skal være rosa og saftigt. Tag det ud af ovnen, og lad det hvile i 5 minutter, før det skæres i tynde skiver, der anrettes med syltede hybenrosenblade og grillede grønne asparges. Dryp retten med en dressing af hybeneddike og olie, krydr med salt og peber, og drys med hakket kørvel til sidst.Grillede asparges:16 grønne aspargesOlivenolieKnæk rodenden af aspargesene. Vend aspargesene i lidt olie, og grill dem på en varm grillpande i ca. 2-3 minutter. Husk at vende dem et par gange, så de bliver jævnt grillet på alle sider. Hybendressing:1 spsk. eddike fra de syltede hybenrosenblade½ dl olivenolieBland eddike og olie til en dressing.Eddikesyltede hybenrosenblade & hybeneddike:30 hybenroser3 dl god lys eddike (cider, æble eller hvidvin)Pluk bladene af hybenroserne, og kom dem op i et sylteglas eller en lufttæt beholder. Hæld eddiken over, og lad dem trække minimum 3 dage, inden anvendelse.De eddikesyltede rosenblade er gode til stegt kød, fjerkræ og grillet fisk. Selve eddiken er også rigtig god at bruge i dressinger og marinader – hybenroserne runder den fint af, så den får en let parfumeret blomstersmag.
FRITEREDE HYLDEBLOMSTSKÆRME 20 hyldeblomstskærme 1 l vindruekerneolie til friturestegningFlormelisVarm forsigtigt olien op i en gryde (til ca. 160 grader). Dyp hyldeblomstskærmene i dej, lad dem dryppe lidt af, og kom dem herefter op i den varme olie. Fritér skærmene i 1-2 minutter, indtil de er gyldne og sprøde. Tag de sprøde blomster op, og lad dem dryppe af på et stykke fedtsugende papir. Drys de varme, sprøde hyldeblomster med flormelis, og servér dem med det samme.Dej:125 g mel½ tsk. salt1 ¼ dl mælk1 spsk. koldpresset rapsolie2 æggeblommerKom alle ingredienserne op i en skål, og pisk til en glat dej. Sæt dejen på køl, og lad den hvile 30 minutter inden anvendelse.
BAGTE NYE RØDBEDER med kirsebæreddike, grillede løg og tørrede hybenroser 8-12 små nye rødbeder med top1 spsk. honning½ dl kirsebæreddike3 spsk. olivenolie4 nye rødløg med topHavsaltPeberKørvel til pynt16-20 tørrede hybenrosenbladeSkær toppen af rødbederne (gem lidt til pynt), og skyl dem i koldt vand. Læg rødbederne i et ildfast fad, drys lidt salt over, og sæt dem i ovnen ved 180 grader i ca. 15-20 minutter, indtil de er møre, men stadig har lidt bid. Tag fadet ud af ovnen, og gnub skrællen af rødbederne, mens de er lune. Bring honning og eddike i kog, og kog rødbederne heri i 3-5 minutter, indtil det tykner, og rødbederne begynder at blive glaserede. Tag gryden af varmen, tilsæt 2 af de 3 spsk. olivenolie, salt og friskkværnet peber, og vend godt rundt. Skær top og rod af løgene, flæk dem igennem, og vend med den sidste spsk. olie. Grill eller steg løgene på en varm pande i 2 minutter på hver side, så de branker/karamelliserer let. Tag løgene af panden, og krydr med salt og peber. Tag rødbederne op, og anret dem med løgene og lidt friske rødbedeblade, kørvel og tørrede hybenrosenblade. Dryp til sidst med siruppen fra rødbedekogningen. Tip:De bagte rødbeder med tørrede hybenroser kan bruges til en farverig og velsmagende forret, men de er også rigtig gode som tilbehør til grillet kød eller fjerkræ.
Hyldeblomsteddike1 l hvidvinseddike – el. anden lys eddike5 hyldeblomstskærme6 hele sorte peberkornKom eddike og peberkorn op i en gryde, og varm forsigtigt op til 50-60 grader. Pluk hyldeblomsterne af stilkene, og kom dem i eddiken. Tag gryden af varmen, og lad eddiken afkøle let. Hæld alt på en flaske, og lad det trække et par dage inden anvendelse. Eddiken kan holde sig 5-6 måneder og bliver næsten bare bedre med tiden.Tip: Hyldeblomsterne runder eddiken af og parfumerer den let, hvilket gør den meget behagelig og velegnet til meget forskelligt, fra dressinger og marinader over fisk, skaldyr og fjerkræ og til tilsmagning af saucer og sammenkogte retter.
STEGT KYLLING med hyldeblomst og sennep1 kyllingLæg kyllingen i et ildfast fad, tjek for fjerstubbe, og tør den med lidt køkkenrulle indvendigt. Snit forsigtig i skindet flere steder – så kan en marinade nemmere trænge ind i kødet. Gnid kyllingen med en hyldeblomstmarinade, og lad den trække 1 times tid. Steg kyllingen i ovnen ved 180 grader i 50 minutter, sluk for ovnen, og lad kyllingen trække derinde i 10 minutter. Tag kyllingen ud, og del den i lår og bryststykker, og servér med en stor skål salat og godt brød til.Hyldeblomst-marinade:2 spsk. sennep½ dl cidereddike½ dl hyldeblomstsaft1 hyldeblomstskærm1 dl koldpresset rapsolieHavsaltPeberRør alle ingredienser sammen til en marinade.